ระเบียบกรมปศุสัตว์ระเบียบกรมปศุสัตว์ว่าด้วยการเปรียบเทียบความผิดตามกฎหมายว่าด้วยการควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๖๐ เพื่อให้การดำเนินการเปรียบเทียบความผิดตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๕๙ เป็นไปอย่างเรียบร้อย มีระบบ และคล่องตัวอาศัยอำนาจตามความในมาตรา๖๕ แห่งพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. ๒๕๕๙อธิบดีกรมปศุสัตว์จึงวางระเบียบปฏิบัติเกี่ยวกับการเปรียบเทียบความผิดตามกฎหมายว่าด้วยควบคุมการฆ่าสัตว์เพื่อการจำหน่ายเนื้อสัตว์ไว้ดังต่อไปนี้ข้อ๑ ระเบียบนี้เรียกว่า ระเบียบกรมปศุสัตว์ว่าด้วยการเปรียบเทียบความผิดตามกฎหมายว่าด้วยการควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๖๐ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาข้อ๓ ในระเบียบนี้ความผิด หมายความว่า ความผิดที่มีโทษปรับสถานเดียวหรือเป็นความผิดที่มีโทษจำคุกไม่เกินหนึ่งปีตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๕๙ผู้กระทำความผิด หมายความว่าผู้ต้องหาว่ากระทำความผิดตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๕๙พนักงานเจ้าหน้าที่ หมายความว่าผู้ได้รับแต่งตั้งให้เป็นพนักงานเจ้าหน้าที่ตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๕๙ผู้มีอำนาจเปรียบเทียบความผิด หมายความว่าอธิบดีหรือผู้ซึ่งอธิบดีมอบหมายให้มีอำนาจเปรียบเทียบความผิดได้ตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๕๙อธิบดี หมายความว่า อธิบดีกรมปศุสัตว์ข้อ๔ ให้ผู้ดำรงตำแหน่งดังต่อไปนี้เป็นผู้มีอำนาจเปรียบเทียบความผิดและให้มีอำนาจเปรียบเทียบปรับได้ ดังต่อไปนี้(๑)รองอธิบดีกรมปศุสัตว์ มีอำนาจเปรียบเทียบความผิดที่เกิดขึ้นอ้างหรือเชื่อว่าได้เกิดขึ้นในทุกท้องที่ทั่วราชอาณาจักร(๒)ผู้อำนวยการสำนักพัฒนาระบบและรับรองมาตรฐานสินค้าปศุสัตว์มีอำนาจเปรียบเทียบความผิดที่เกิดขึ้นอ้างหรือเชื่อว่าได้เกิดขึ้นในทุกท้องที่ทั่วราชอาณาจักร(๓)ผู้อำนวยการกองสารวัตรและกักกัน มีอำนาจเปรียบเทียบความผิดที่เกิดขึ้นอ้างหรือเชื่อว่าได้เกิดขึ้นในทุกท้องที่ทั่วราชอาณาจักร(๔)ปศุสัตว์เขต มีอำนาจเปรียบเทียบความผิดที่เกิดขึ้นอ้างหรือเชื่อว่าได้เกิดขึ้นในท้องที่จังหวัดในเขตพื้นที่ของสำนักงานปศุสัตว์เขตที่รับผิดชอบ(๕)ปศุสัตว์จังหวัด มีอำนาจเปรียบเทียบความผิดที่เกิดขึ้นอ้างหรือเชื่อว่าได้เกิดขึ้นในท้องที่จังหวัดที่รับผิดชอบ(๖)ปศุสัตว์พื้นที่กรุงเทพมหานคร มีอำนาจเปรียบเทียบความผิดที่เกิดขึ้นอ้างหรือเชื่อว่าได้เกิดขึ้นในท้องที่กรุงเทพมหานคร(๗)หัวหน้าด่านกักกันสัตว์ มีอำนาจเปรียบเทียบความผิดที่เกิดขึ้นอ้างหรือเชื่อว่าได้เกิดขึ้นในท้องที่จังหวัดที่รับผิดชอบข้อ๕ เมื่อปรากฏหลักฐานจากพนักงานเจ้าหน้าที่ว่ามีการกระทำความผิดเกิดขึ้นให้ผู้มีอำนาจเปรียบเทียบความผิดมีหนังสือเรียกผู้กระทำความผิดมาเปรียบเทียบตามแบบปฆจ. ๑ ท้ายระเบียบนี้ และให้แจ้งข้อหาในการกระทำความผิด วัน เวลาและสถานที่เกิดเหตุและชี้แจงให้ผู้กระทำความผิดเข้าใจถึงความผิดที่เกิดขึ้นว่าเป็นคดีที่ทำการเปรียบเทียบได้ถ้ายอมรับสารภาพและยินยอมให้เปรียบเทียบ และเมื่อทำการเปรียบเทียบแล้วคดีถึงที่สุดผู้กระทำความผิดที่ยินยอมให้เปรียบเทียบให้บันทึกคำให้การของผู้กระทำความผิดไว้ตามแบบ ปฆจ. ๒ ท้ายระเบียบนี้ผู้กระทำความผิดที่ไม่ยินยอมให้เปรียบเทียบให้บันทึกคำให้การไว้ตามแบบ ปฆจ. ๓ ท้ายระเบียบนี้ในคดีเปรียบเทียบความผิดที่มีของกลางซึ่งพนักงานเจ้าหน้าที่ได้ยึดหรืออายัดไว้ก่อนที่จะทำการเปรียบเทียบความผิดให้ผู้มีอำนาจเปรียบเทียบความผิดสอบถามผู้กระทำความผิดว่าตกลงยินยอมให้พนักงานเจ้าหน้าที่จัดการกับของกลางที่ยึดหรืออายัดไว้ตามควรแก่กรณีหากผู้กระทำความผิดยินยอมให้ผู้มีอำนาจเปรียบเทียบความผิดบันทึกความยินยอมและแบบบัญชีของกลาง ท้ายระเบียบนี้ข้อ๖ ในการเปรียบเทียบให้กำหนดค่าปรับที่ผู้กระทำความผิดพึงชำระตามอัตราในบัญชีท้ายระเบียบนี้ข้อ๗ ให้ผู้มีอำนาจเปรียบเทียบความผิดบันทึกการเปรียบเทียบผู้ต้องหาที่ชำระค่าปรับแล้วตามแบบปฆจ. ๔ ท้ายระเบียบนี้ข้อ๘ คดีที่ไม่อาจเปรียบเทียบได้หรือไม่สมควรเปรียบเทียบได้แก่ คดีที่ผู้กระทำความผิดไม่มาให้เปรียบเทียบภายในเวลาที่กำหนดหรือมาให้เปรียบเทียบแต่ไม่ยินยอมชำระค่าปรับตามที่เปรียบเทียบหรือไม่ยินยอมให้พนักงานเจ้าหน้าที่จัดการกับของกลางที่ยึดหรืออายัดไว้ให้ร้องทุกข์กล่าวโทษต่อพนักงานสอบสวนเพื่อดำเนินการต่อไปข้อ ๙ การรับเงินการเก็บรักษาเงินและการนำเงินค่าปรับในการเปรียบเทียบส่งคลัง(๑)ในกรุงเทพมหานครให้ผู้มีอำนาจเปรียบเทียบความผิดออกใบสั่งชำระเงินค่าปรับให้ผู้กระทำความผิดไปชำระเงินที่กองคลังกรมปศุสัตว์ หรือเจ้าหน้าที่การเงินของหน่วยงานของผู้มีอำนาจเปรียบเทียบความผิดและให้เจ้าหน้าที่คลังหรือเจ้าหน้าที่การเงิน แล้วแต่กรณี ออกใบเสร็จรับเงินให้แก่ผู้กระทำความผิดใบเสร็จรับเงินให้มีข้อความแสดงว่าเป็นใบเสร็จรับเงินค่าเปรียบเทียบความผิดตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๕๙ คดีที่เท่าใด และบันทึกการเก็บเงิน ตามแบบ ปฆจ. ๔เงินค่าปรับให้นำส่งเป็นรายได้แผ่นดิน ๘๐๔(๒)ในจังหวัดอื่น ๆให้ผู้มีอำนาจเปรียบเทียบความผิดออกใบสั่งชำระเงินค่าปรับให้ผู้กระทำความผิดและให้ผู้กระทำความผิดไปชำระเงินที่เจ้าหน้าที่การเงินของหน่วยงานของผู้มีอำนาจเปรียบเทียบความผิดและให้เจ้าหน้าที่การเงินออกใบเสร็จรับเงินให้แก่ผู้กระทำความผิดใบเสร็จรับเงินให้มีข้อความแสดงว่าเป็นใบเสร็จรับเงินค่าเปรียบเทียบตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๕๙ คดีที่เท่าใด และบันทึกการเก็บเงิน ตามแบบ ปฆจ. ๔เงินค่าปรับให้นำส่งเป็นรายได้แผ่นดิน ๘๐๔ข้อ๑๐ ให้ผู้มีอำนาจเปรียบเทียบความผิดดำเนินการเปรียบเทียบความผิดภายในกำหนดอายุความโดยมิชักช้าและให้รับผิดชอบเก็บสำนวนคดีที่ได้ทำการเปรียบเทียบแล้วเสร็จตามแบบ ปฆจ. ๕ท้ายระเบียบนี้ ปิดหน้าสำนวนคดีทุกสำนวนข้อ๑๑ เมื่อทำการเปรียบเทียบความผิดเสร็จแล้วให้ผู้มีอำนาจเปรียบเทียบรายงานผลการเปรียบเทียบให้อธิบดีทราบ ภายใน ๗ วันหลังจากการเปรียบเทียบปรับ ตามแบบ ปฆจ. ๖ ท้ายระเบียบนี้ข้อ๑๒ การเก็บรักษาเงินค่าปรับการหักจ่ายเป็นเงินสินบนและเงินรางวัลให้แก่ผู้มีสิทธิได้รับและการนำเงินค่าปรับส่งคลังให้ถือปฏิบัติตามระเบียบว่าด้วยการนั้นข้อ๑๓ การเปรียบเทียบความผิดใดไม่สามารถยุติได้ให้ผู้มีอำนาจเปรียบเทียบความผิดหารือกรมปศุสัตว์ประกาศ ณ วันที่ ๒๘มิถุนายน พ.ศ. ๒๕๖๐อภัย สุทธิสังข์อธิบดีกรมปศุสัตว์[เอกสารแนบท้าย]๑. ขอเชิญพบเพื่อเปรียบเทียบความผิดตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๕๙ (แบบ ปฆจ. ๑)๒. บันทึกคำให้การผู้กระทำความผิด(กรณียินยอมเปรียบเทียบความผิด) (แบบ ปฆจ. ๒)๓. บัญชีของกลาง (แบบแนบท้าย ปฆจ. ๒)๔. บันทึกคำให้การผู้กระทำความผิด(กรณีไม่ยินยอมเปรียบเทียบความผิด) (แบบแนบท้าย ปฆจ. ๓)๕. แบบเปรียบเทียบความผิดกำหนดค่าปรับ (แบบแนบท้ายปฆจ. ๔)๖. ประวัติผู้กระทำความผิด (แบบแนบท้ายปฆจ. ๕)๗. รายงานการเปรียบเทียบความผิดตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์พ.ศ. ๒๕๕๙ (แบบแนบท้าย ปฆจ. ๖)๘. ข้อหาความผิดที่มีโทษปรับสถานเดียวหรือโทษจำคุกไม่เกิน ๑ ปีตามพระราชบัญญัติควบคุมการฆ่าสัตว์เพื่อการจำหน่ายเนื้อสัตว์ พ.ศ. ๒๕๕๙(ดูข้อมูลจากภาพกฎหมาย)พรวิภา/ภวรรณตรี/จัดทำ๗ สิงหาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๙๘ ง/หน้า ๓/๓ สิงหาคม ๒๕๖๐